Dansk Folkeparti, der ellers har været imod en limfjordsforbindelse over Egholm, bløder nu op.

Siden folketingsvalget i November er Dansk Folkepartis modstand mod en Egholm-linje slækket, skriver Nordjyske.dk. Efter alle de nordjyske borgmestre samt Region Nord har meldt sig på banen med støtte til en limfjordsforbindelse over Egholm, bakker nu også de nordjyske DF medlemmer op om sagen. Ib Poulsen, der blev valgt til Folketinget i Aalborg Øst i november, har erklæret sig som tilhænger af Egholm-linjen. Også Bent Bøgsted har erklæret sig villig til at lytte til ønsket fra de nordjyske kommuner, og en lignende udmelding kommer fra trafikordfører Kim Christiansen. Hidtil har meldingen fra transportminister Carina Christensen (K) været, at staten vil være parat til at bidrage med et beløb, der svarer til omkostningerne til en løsning med et ekstra tunnelrør. Men mens et ekstra tunnelrør formentlig vil koste et par milliarder kroner, vil en linjeføring over Egholm løber op i det dobbelte.